Bad Vibes Forever

**Bad Vibes Forever**, ամերիկացի ռեփեր XXXTentacion-ի չորրորդ և վերջին ստուդիական ալբոմը։ Սա նրա մահից հետո թողարկված երկրորդ ալբոմն է։ Ալբոմը թողարկվել է 2019 դեկտեմբերի 6-ին և պարունակում է համատեղ աշխատանքներ Լիլ Ուեյնի, Ջոյներ Լուկասի, Blink-182 խմբի, Թորի Լեյնզի, Ստեֆլոն Դոնի, Mavado-յի, Կայ-Մանի Մառլիի, Ռիք Ռոսի, Vybz Kartel-ի, Craig Xen-ի և այլոց հետ։

## Նախապատմություն
Սկզբում, «Bad Vibes Forever»-ը պլանավորված էր դառնալ XXXTentacion-ի դեբյուտային ալբոմը, որի թողարկումը պետք է տեղի ունենար 2016 թվականի հոկտեմբերի 31-ին։ 2017 թվականի մարտի հարցազրույցում ռեփերը նշել է, որ նա «Bad Vibes Forever» ալբոմի հետ համատեղ աշխատում է «17» ալբոմի վրա։ 2017 թվականի օգոստոսին թողարկվել «17» դեբյուտային ալբոմը, իսկ դեկտեմբերին` «A Ghetto Christmas Carol» ալբոմը։ Նույն ամսին ռեփերը հայտարարել է, որ նրա հաջորդող երեք ալբոմները կրելու են «?», «Skins» և «Bad Vibes Forever» անվանումները։

XXXTentacion-ի երկրորդ` «?» ստուդիական ալբոմը թողարկվել է 2018 թվականի մարտին։ Այն վերջին նախագիծն է, որը ռեփերը թողարկել է իր մահից առաջ։ Նրա առաջին հետմահու ալբոմը` «Skins»-ը թողարկվել է 2018 թվականի դեկտեմբերին։ Նրա մահվան տարելիցի օրը հայտարարվել է սպասվելիք ալբոմի և վավերագրական ֆիլմի մասին, որոնք նախատեսված են 2019 թվականի համար։ 2019 թվականի օգոստոսին Billboard ամսագիրն հաստատեց ալբոմի անվանումը` «Bad Vibes Forever», որը նախատեսված է թողարկել 2019 թվականի հոկտեմբերին։ 2019 թվականի օգոստոսի 25-ին «Hearteater» և «School Shooter» (Լիլ Ուեյնի մասնակցությամբ) երգերը հաստատվել են ալբոմի համար։

2019 թվականի նոյեմբերի 12-ին ռեփերի ինստագրամյան պատմությունում ցուցադրվել է ալբոմի թիզերը և «Bad Vibes Forever» անվամբ հագուստի ցանցը։ Թիզերում ալբոմի անվանումը նշվել է որպես «Bad Vibes Forever, Vol. 1» և ասվել է, որ այն «վերջին ալբոմն է»։

2019 թվականի նոյեմբերի 20-ին XXXTentacion-ի մայրը սոցցանցերում հրապարակել է ալբոմի շապիկը և հայտարարել է, որ ալբոմը կթողարկվի «շուտով»։

## Առաջխաղացում
«Royalty» երգը Կայ-Մանի Մառլիի, Ստեֆլոն Դոնի և Vybz Kartel-ի  մասնակցությամբ թողարկվել է 2019 թվականի հուլիսի 19-ին` որպես ալբոմի գլխավոր սինգլ։

«Hearteater» երգի թիզերը, որը սկզբնապես նախատեսված էր «?» ալբոմի համար, թողարկվել է 2019 թվականի հոկտեմբերի 18-ին։ Երգի շապիկին ռեփերի նախկին ընկերուհի Ժենևա Այալան, որը արյունոտ սիրտ է ուտում։ Սինգլը պաշտոնապես թողարկվել է 2019 թվականի հոկտեմբերի 22-ին։ Նաև հայտարարվել է երաժշտական տեսահոլովակի թողարկման մասին` աղջկա մասնակցությամբ, որը ռեփերին ընտանեկան բռնության մեջ էր մեղադրում։ Տեսահոլովակը թողարկվել է 2019 թվականի նոյեմբերի 25-ին։

Ալբոմի նույնանուն սինգլը, Trippie Redd-ի և PnB Rock-ի, մասնակցությամբ թողարկվել է 2019 թվականի նոյեմբերի 22-ին։ Ալբոմի թիզերում Բիլլի Այլիշը և Lil Skies-ը պատմում են, թե ինչպես է XXXTentacion-ը ազդել իրենց կյանքի վրա, ավելին` Այլիշը խոսում է, որ Էքսը «լույսի շող էր, որը փորձում էր ամեն բան անել այլ մարդկանց համար»։

2019 թվականի դեկտեմբերի 3-ին ներկայացվել է ալբոմի երգացանկը։

## Քննադատություն
Կիան-Սիան Ուիլյամսը ալբոմն անվանել է «ավելի լավ, քան նախորդ տարվա «Skins» ալբոմը»։

## Առևտրային հաջողություն
«Bad Vibes Forever» ալբոմը 5-րդ հորիզոնականով դեբյուտ է կատարել Billboard 200 չարթում` 65 000 համարժեք վաճառքով։ Այն XXXTentacion-ի ԱՄՆ-ի թոփ 10 ընդգրկված չորրորդ ալբոմն է։

## Երգացանկ
**Տվյալները վերցված են Tidal-ից**

**Նշումներ**

* «Introduction», «Bad Vibes Forever», «Before I Realize», «The Interlude That Never Ends», «Won't Grow Old (I Won’t Let Go)» և «Numb the Pain» երգերի անվանումները ոճավորված են փոքրատառերով։
* «Ugly», «Limbo», «The Only Time I Feel Alive», «Attention!», «Hearteater» և «It’s All Fading to Black» երգերի անվանումները ոճավորված են մեծատառերով։
* «Chase/Glass Shards» ոճավորված է որպես` «CHASE/glass shards»:

## Չարթեր

## Ծանոթագրություններ

Կատեգորիա:2019 ալբոմներ
Կատեգորիա:XXXTentacion-ի ալբոմներ
Կատեգորիա:Հետմահու ալբոմներ